Verbruikersake: Dis wat beurtkrag aan elektriese toestelle doenSuid-Afrikaners kan nie help om te wonder wat die invloed van beurtkrag op elektroniese en elektriese toestelle het. (Foto: Esté Meyer Jansen/Maroela Media.) Beurtkrag kan die toestelle in jou huis op verskillende maniere raak, deur byvoorbeeld batterye te beskadig en stuwings te veroorsaak wat jou toestelle, soos yskaste en wasmasjiene, kan beskadig wanneer die krag weer aangeskakel word. Suiwer weerstandtoestelle, soos stowe en geisers, word egter nie geraak wanneer krag aan- en afgeskakel word nie. Ina Opperman het by Dialdirect gaan hoor watter toestelle deur beurtkrag beskadig kan word en hoe om dit te voorkom. Die afgelope 14 jaar het beurtkrag die mees gehate gebeurtenis in Suid-Afrikaners se lewens geword. Baie van ons het op die harde manier geleer dat van jou toestelle deur beurtkrag beskadig kan word, maar verbruikers is steeds onseker wat beskadig kan word en wat nie. “Daar is baie vrae oor hoe beurtkrag selfone, geisers, dekodeerders, modems, hekmotors en ander toestelle kan beskadig en selfs hoe jy jou toestelle kan beskerm,” sê Anneli Retief, hoof van Dialdirect. As daar enige goeie nuus oor die onderwerp is, is dit dat jy jou toestelle kan beskerm as jy genoeg weet en goed beplan. Energiekenners sê die gevolge van beurtkrag verskil baie, afhangend van die soort toestel. Hulle sê die volgende toestelle word veral geraak: Dialdirect beveel aan dat jy die volgende stappe doen om jou toestelle, jou eiendom en jouself te beskerm gedurende beurtkrag: